Diari Oficial de la Generalitat Valenciana


Sumari del DOGV 1437, del 05-12-1990 (1990/819622)

ORDRE conjunta de 17 d'octubre de 1990, de les Conselleries d'Agricultura i Pesca i de Sanitat i Consum, per la qual es regula la informació obligatòria en determinades aplicacions de plaguicides d'ús fitosànitari.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/17/(3)/dof/vci/html**

### Dades del document

Número de DOGV
:   1437

Data del DOGV
:   05-12-1990

Secció del DOGV
:   DISPOSICIONS GENERALS

Número del document
:   1990/819622


Data del document
:   17-10-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Ordre conjunta de 17 d'octubre de 1990 de les Conselleries d'Agricultura i Pesca i Sanitat i Consum, per la qual es regula la informació obligatòria en determinades aplicacions de plaguicides d'ús fitosanitari.  
El Reial Decret 3349/1983, de 30 de novembre, aprova la Reglamentació Tècnico-sanitària per a la fabricació, comercialització i utilització de plaguicides. En concret, en l'article 2.10 es defineixen els plaguicides d'ús fitosanitari o productes fitosanitaris; mentre que en l'article 10.3 es regula la utilització de plaguicides, incloses les responsabilitats dels usuaris i aplicadors, o de les empreses de tractaments.  
L'aplicació de productes fitosanitaris, a zones per les quals transite o tinga autorització de pasturar el bestiar, pot produir intoxicacions als animals, que cal evitar, per a la qual cosa, en aqueixos casos, cal regular els tractaments, així com també la informació sobre ells.  
Per tot açò, vist l?informe de la Comissió per al Desenvolupament i Aplicació de la Reglamentació Tècnico-sanitària sobre plaguicides i d'acord amb les competències que tenim conferides,  
DISPOSEM  
Article primer  
Caldrà aplicar la Reglamentació Tècnico-Sanitària aprovada pel Reial Decret 3349/1983, de 30 de novembre, amb caràcter general.  
Article segon  
Sempre que vulguen efectuar-se tractaments terrestres amb plaguicides d'ús fitosanitari, qualsevol que siga la categoria toxicológica, tant per a les persones com per a la fauna terrestre o aqüícola, caldrà advertir-ne de l?ús quan les aplicacions es realitzen a llocs públics: camins, camins ramaders, zones de pastura habitual, de trànsit de persones o de bestiar d'avituallament, sempre que siguen de domini públic.  
Article tercer  
L'advertència a què es refereix l'article anterior, es realitzarà mitjançant la col·locació de cartells d'avís als llocs de més fàcil visibilitat, i als accessos i límits dels camins. Aquests cartells, que seran clarament identificables, es col·locaran quan comence el tractament, i hauran de romandre-hi fins que desaparega el risc originat pels tractaments citats.  
Article quart  
Els cartells d'avis, als quals fa referència l'article anterior, tindran com a mínim una grandària de 25 x 20 cm, segons el model de l'annex I i contindran les següents dades:  
1. La frase: «Tractat amb plaguicides».  
2. Data del tractament.  
3. La data fins a la qual és perillosa l?entrada i el trànsit de persones i animals a la zona tractada.  
4. Nom comercial del plaguicida.  
La data fins a la qual és perillosa l?entrada i el trànsit de persones i animals, es calcula afegint a la data del tractament amb plaguicida, el termini de seguretat que indica l?etiqueta de l?envàs del producte Cas d?aplicació amb diversos productes plaguicides, s'observarà el termini de seguretat major de tots.  
Article cinquè  
La col·locació de cartells d'avis als quals es refereix aquesta Ordre, serà responsabilitat de la persona o entitat que ordene l'aplicació dels plaguicides.  
Article sisè  
Els particulars que estenguen les aplicacions fora del límit de la seua propietat, queden subjectes al que s'estableix en aquesta Ordre.  
Article setè  
Les infraccions a les disposicions d'aquesta Ordre, se sancionaran d'acord amb la legislació vigent, sense perjudici de les responsabilitats que s'originen pels danys ocasionats a altri, com a conseqüència dels tractaments amb plaguicides.  
DISPOSICIO FINAL  
Aquesta Ordre entrarà en vigor el mateix dia de la publicació al Diari Oficial de la Generalitat Valenciana.  
Valencia, 17 d'octubre de 1990.  
El Conseller de Sanitat i Consum,  
JOAQUIM COLOMER I SALA  
El Conseller d?agricultura i Pesca,  
LLUIS FONT DE MORA i MONTESINOS  
Veure annex


Còpia Permalink ELI